**„Tegyük oda magunkat” – Női történetek, melyek a jövőt formálják**

**Hány dimenziós 2018-ban a nőiség? Legalább négy: határokon átívelő, erős, tudatos és inspiráló. És végül, de nem utolsó sorban: teremtő. 22 előadó – köztük nők és férfiak - akinek története, ereje, hivatása megmozgat és inspirál – ez a TEDxLibertyBridgeWomen.**

Pszichológus, társadalomkutató, részecskefizikus, színésznő, zenei mediátor, emberkereskedelmi aktivista – a hazai TEDxWomen előadói annak ellenére, hogy az élet legkülönbözőbb területein működnek, ugyanazt az üzenetet közvetítik: „Tegyük oda magunkat!” Hogy hogyan? November 30-án, a TEDxLibertyBridgeWomen konferencián 22 példaértékű történet adhat erre választ.

A TEDx rendezvények alapvető szándéka az inspirálás és edukáció, nem lesz ez másként az idei TEDxLibertyBridgeWomen rendezvényen sem. A cél, hogy a gondolatébresztő előadások változást generáljanak: először a hallgatókban, majd kilépve kint, a nagyvilágban. A résztvevők korlátozott száma sem véletlen, a szervezők számítanak a közönség személyes, tevékeny részvételére és fontos, hogy a befogadás intim közege megteremtődjön.

A TEDxLibertyBridgeWomen kurátorai – a TED missziójának megfelelően – idén is megkeresték és színpadra hívták azokat az előadókat, akik valamely területen nagyot alkottak, hatással vannak, akikre érdemes figyelni. Saját szakterületük legjobbjai olyan gondolatokkal, melyek messze túlmutatnak a mindennapokon, és melyeket érdemes megosztani a (nagy)világgal. November 30-án, a Hatszín Teátrumban az egész napos konferencián 22 előadó egyedi, izgalmas, olykor provokatív előadását hallhatja a közel 200 fős közönség.

A rendezvényen előad többek között **Spitzer Gyöngyi** *Soma Mamagésa*, aki életfeladatának tekinti nőtársai segítését és az Új Nő eszméjének továbbadását. Európa legjobb színésznője, **Borbély Alexandra** a szlovák-magyar kettős identitás gondolatával fog a kultikus kör alakú vörös szőnyegre lépni, a TEDxLibertyBridgeWomen színpadán. Őszinte előadásában abba avatja be a nézőket, hogy ez a kettősség vajon előny-e vagy hátrány, és az erről való döntésünk hogyan befolyásolja életünket, tetteinket. **Tisza Kata** író, társadalomkutató azt mutatja be, hogy a saját élmények, az életútkutatás tudománya és a művészet hogyan egyesül az irodalomterápiában, és miként fejti ki segítő hatását egy-egy művészeti alkotás üzenete. Különleges előadásában ötvözni fogja a tudományos eredményeket a sajátos hangvételű költészettel. A női előadók mellett a férfiak gondolatai is megjelennek majd a színpadon. **Doffek Gábor**, a *Frontember megmondja* blog szerzője férfiszemmel figyeli a nők együttműködését és kommunikációját, míg **Bikás Zoltán**, a *Punkzdad* bloggere az apaság pillanatképeiből ad ízelítőt. A konferencián az előadások mellett közvetítés lesz a TEDWomen globális eseményéről, Palm Springs-ből angol nyelven, szinkrontolmácsolással.

*„A nők a világ minden táján kezükbe veszik az ügyeiket, hogy a jövőt olyanná alakítsák, amilyet mind látni szeretnénk – mi Magyarországon is. Bármi is legyen az érdeklődésük és tehetségük fókuszában – a politika, a tudomány, a technológia, a művészet –, ezek az úttörő nők kérlelhetetlenül feszegetik és áttörik a határokat.* *Fontosnak tartjuk, hogy halljunk azokról a nőkről, beszéljünk történeteikről, melyek példaként állnak előttünk. Hiszünk abban, hogy az előadások által közvetített gondolatok motivációt adnak saját céljaink elérésében is, valamint további belső és társas párbeszédet indítanak el.” -* erősítették meg a rendezvény küldetését az ötletgazda alapítók, Bite Barbara és Szabados Andrea. A kezdeményezés mellé álltak és a rendezvény partnereiként jelennek meg olyan hazai és multinacionális vállalatok, melyek társadalmi felelősséget vállalnak a sokszínűség és a nők esélyegyenlősége iránt.

A hazai TEDxWomen esemény résztvevői egy olyan világméretű közösség részesei lehetnek, melynek tagjai elkötelezettek a pozitív változás iránt: innovatív gondolkodók, akik katalizálják az elképzeléseket a cselekvés irányába. A 2018-as TEDxWomen azt üzeni nekünk: Tegyük oda magukat!

**A 2018-as TEDxLibertyBridgeWomen előadói:**

Benkő Fruzsina - szociális munkás, emberi jogi aktivista, programvezető

Bikás Zoltán – informatikai vezető, a Punkzdad instagrammere

Borbély Alexandra - Jászai Mari-díjas színművész

Bratka Borbála - szaxofonművész

Brezina Kinga - fekete öves Nia tanár

Csömör Hermina - a Fényszínház alapítója

De Coll Ágnes - emberkereskedelmi szakértő

Doffek Gábor - kommunikációs és gasztronómiai tanácsadó, rendezvényszervező, blogger

Dr. Balázsi Katalin - tudományos kutató

Dr. Fekete Andrea - kutatóorvos, cégvezető

Fürjes Júlia - tanuló

Guba Boglárka - óvodapedagógus, konduktor

Horogh Petra - építészmérnök, közösségi lakhatási szakértő

Kocsis Zoltán és Glotz Mária - táncművészek

Koszti Zsuzso - filmrendező

Laposa Julcsi - Aranypáva Nagydíjas, Junior Príma Díjas népzenész, zenei mediátor

Matisz Viki - táncos, sejtedző

Mester Dóra Djamila - szexuális nevelő, kertész

Spitzer Gyöngyi „Soma Mamagésa” - spirituális tanító, író, előadóművész

Sződy Judit - pszichológus, laktációs tanácsadó

Tisza Kata - író, társadalomkutató

Jegyek elérhetők itt: <https://tixa.hu/TEDxLBW-Tegyuk-oda-magunkat?fbclid=IwAR2BPtPOimrXxARYYrtTpkufZRdHq3E78TWYtRMKpxN7ggGtTPUJ85cMD5A>

**További információ:**

Németh Flóra

társalapító, PR szakértő

06 30/930 3110

[press@tedxlibertybridgewomen.com](mailto:press@tedxlibertybridgewomen.com)   


[www.tedxlibertybridgewomen.com](http://www.tedxlibertybridgewomen.com)

[www.facebook.com/tedxlibertybridgewomen](http://www.facebook.com/tedxlibertybridgewomen)